Document ID: 32008R0674

KOMISJONI MÄÄRUS (EÜ) nr 674/2008,
16. juuli 2008,
millega muudetakse nõukogu määruseid (EÜ) nr 1782/2003 ja (EÜ) nr 247/2006 ning kehtestatakse 2008. aastaks eelarve ülemmäärad ühtse otsemaksete kava osaliseks või valikuliseks rakendamiseks ning ühtse pindalatoetuse kava aastane finantsraamistik, nagu on ette nähtud määrusega (EÜ) nr 1782/2003
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 29. septembri 2003. aasta määrust (EÜ) nr 1782/2003, millega kehtestatakse ühise põllumajanduspoliitika raames kohaldatavate otsetoetuskavade ühiseeskirjad ja teatavad toetuskavad põllumajandustootjate jaoks ning muudetakse määruseid (EMÜ) nr 2019/93, (EÜ) nr 1452/2001, (EÜ) nr 1453/2001, (EÜ) nr 1454/2001, (EÜ) nr 1868/94, (EÜ) nr 1251/1999, (EÜ) nr 1254/1999, (EÜ) nr 1673/2000, (EMÜ) nr 2358/71 ja (EÜ) nr 2529/2001, (1) eriti selle artikli 64 lõiget 2, artikli 70 lõiget 2, artikli 143b lõiget 3 ning artikli 143bc lõiget 1 ja lõike 2 teist lõiku,
võttes arvesse nõukogu 30. jaanuari 2006. aasta määrust (EÜ) nr 247/2006, milles sätestatakse põllumajanduse erimeetmed liidu äärepoolseimate piirkondade jaoks, (2) eriti selle artikli 20 lõike 3 teist lauset,
ning arvestades järgmist:
(1)
Määruse (EÜ) nr 1782/2003 VIII lisas on sätestatud iga liikmesriigi puhul siseriiklikud ülemmäärad, mida kõnealuse määruse III jaotise 2. peatükis osutatud võrdlussummad ei tohi ületada.
(2)
Määruse (EÜ) nr 247/2006 artikli 20 lõike 3 esimese lause kohaselt otsustas Portugal vähendada 2008. aastal ja sellele järgnevatel aastatel ammlehmade lisatasu siseriiklikku ülemmäära ja suurendada vastava summa ulatuses määruse (EÜ) nr 247/2006 artiklis 23 sätestatud ühenduse toetusi kõnealuses määruses osutatud erimeetmete rahastamiseks. Sellest tulenevalt tuleks Portugali puhul arvata maha määruse (EÜ) nr 1782/2003 VIII lisas 2008. aastaks ja sellele järgnevateks aastateks sätestatud siseriiklikest ülemmääradest summa, mis tuleb lisada määruse (EÜ) nr 247/2006 artikli 23 lõikes 2 eelarveaastaks 2009 ja sellele järgnevateks aastateks ettenähtud rahasummadele.
(3)
Liikmesriikide jaoks, kes rakendavad 2008. aastal määruse (EÜ) nr 1782/2003 III jaotisega ette nähtud ühtset otsemaksete kava, tuleks kõnealuse jaotise 5. peatüki 2. jaos sätestatud tingimustel kehtestada eelarve ülemmäärad 2008. aastaks kõikide kõnealuse määruse artiklites 66 kuni 69 osutatud maksete jaoks.
(4)
Tuleks kehtestada ühtsest otsemaksete kavast välja arvatud otsemaksete suhtes kohaldatavad eelarve ülemmäärad 2008. aastaks liikmesriikidele, kes kasutavad 2008. aastal määruse (EÜ) nr 1782/2003 artikliga 70 ette nähtud võimalust.
(5)
Selguse huvides tuleks avaldada ühtse otsemaksete kava eelarve ülemmäärad 2008. aastaks pärast määruse (EÜ) nr 1782/2003 artiklites 66 kuni 70 osutatud maksete puhul kehtestatud ülemmäärade mahaarvamist kõnealuse määruse VIII lisas esitatud läbivaadatud ülemmääradest.
(6)
Vastavalt määruse (EÜ) nr 1782/2003 artikli 143b lõikele 3 tuleks kehtestada iga-aastane finantsraamistik 2008. aastaks liikmesriikidele, kes rakendavad 2008. aastal nimetatud määruse IVa jaotises ette nähtud ühtset pindalatoetuse kava.
(7)
Selguse huvides tuleks avaldada ühtset pindalatoetuse kava kohaldavate liikmesriikide teatiste alusel kehtestatud maksimaalne vahendite summa, mis antakse nimetatud liikmesriikide käsutusse suhkru eritoetuse andmiseks 2008. aastal määruse (EÜ) nr 1782/2003 artikli 143ba kohaselt.
(8)
Selguse huvides tuleks avaldada ühtset pindalatoetuse kava kohaldavate liikmesriikide teatiste alusel kehtestatud maksimaalne vahendite summa, mis antakse nimetatud liikmesriikide käsutusse puu- ja köögivilja eritoetuse andmiseks 2008. aastal määruse (EÜ) nr 1782/2003 artikli 143bb kohaselt.
(9)
Vastavalt määruse (EÜ) nr 1782/2003 artikli 143bc lõigetele 1 ja 2 tuleks kehtestada puu- ja köögivilja üleminekutoetuste andmiseks eelarve ülemmäärad 2008. aastaks ühtset pindalatoetuse kava kohaldavatele liikmesriikidele nende liikmesriikide teatise alusel.
(10)
Seepärast tuleb määruseid (EÜ) nr 1782/2003 ja (EÜ) nr 247/2006 muuta.
(11)
Käesoleva määrusega ette nähtud meetmed on kooskõlas otsetoetuste korralduskomitee arvamusega,
ON VASTU VÕTNUD KÄESOLEVA MÄÄRUSE:
Artikkel 1
Määruse (EÜ) nr 1782/2003 VIII lisas asendatakse Portugali käsitlevad summad 2008. aastaks ja sellele järgnevateks aastateks järgmiste summadega:
„2008
608 221
2009
608 751
2010 ja järgmised aastad
608 447”
Artikkel 2
Määruse (EÜ) nr 247/2006 artikli 23 lõikes 2 olevas tabelis asendatakse Assoore ja Madeirat käsitlevad summad eelarveaastaks 2009 ja järgmisteks eelarveaastateks järgmiste summadega:
„2009
87,08
2010 ja hiljem
87,18”
Artikkel 3
1. Määruse (EÜ) nr 1782/2003 artiklites 66 kuni 69 osutatud eelarve ülemmäärad 2008. aastaks on kehtestatud käesoleva määruse I lisas.
2. Määruse (EÜ) nr 1782/2003 artikli 70 lõikes 2 osutatud eelarve ülemmäärad 2008. aastaks on kehtestatud käesoleva määruse II lisas.
3. Määruse (EÜ) nr 1782/2003 III jaotises osutatud ühtse otsemaksete kava eelarve ülemmäärad on 2008. aastaks kehtestatud käesoleva määruse III lisas.
4. Määruse (EÜ) nr 1782/2003 artikli 143b lõikes 3 osutatud aastane finantsraamistik 2008. aastaks on kehtestatud käesoleva määruse IV lisas.
5. Määruse (EÜ) nr 1782/2003 artikli 143ba lõikes 4 osutatud vahendite maksimaalsed summad, mis antakse Tšehhi Vabariigi, Läti, Leedu, Ungari, Poola, Rumeenia ja Slovakkia käsutusse suhkru eritoetuse andmiseks 2008. aastal, on kehtestatud käesoleva määruse V lisas.
6. Määruse (EÜ) nr 1782/2003 artikli 143bb lõikes 4 osutatud vahendite maksimaalsed summad, mis antakse Tšehhi Vabariigi, Ungari, Poola ja Slovakkia käsutusse puu- ja köögivilja eritoetuse andmiseks 2008. aastal, on kehtestatud käesoleva määruse VI lisas.
7. Määruse (EÜ) nr 1782/2003 artikli 143bc lõikes 1 ja lõike 2 teises lõigus osutatud eelarve ülemmäärad 2008. aastaks on kehtestatud käesoleva määruse VII lisas.
Artikkel 4
Käseolev määrus jõustub seitsmendal päeval pärast selle avaldamist Euroopa Liidu Teatajas.
Käesolev määrus on tervikuna siduv ja vahetult kohaldatav kõikides liikmesriikides.
Brüssel, 16. juuli 2008

Labels: 18
19
5
6